Tolong jelaskan mengenai Kerjaya dari Makoto Kobayashi (ahli fizik) dalam bahasa melayu

Setelah menamatkan penyelidikan kedoktorannya di Universiti Nagoya pada tahun 1972, Kobayashi bekerja sebagai rakan penyelidik dalam bidang fizik zarah di Universiti Kyoto. Bersama rakannya, Toshihide Maskawa, dia berusaha menjelaskan pelanggaran CP di dalam Model Piawai fizik zarah. Teori Kobayashi dan Maskawa mensyaratkan bahawa terdapat sekurang-kurangnya tiga generasi kuark, satu ramalan yang disahkan eksperimen empat tahun kemudian menerusi penemuan kuark bawah.

Makalah Kobayashi dan Maskawa, "CP Violation in the Renormalizable Theory of Weak Interaction" diterbitkan pada 1973, merupakan sebuah makalah fizik tenaga tinggi yang keempat paling banyak dirujuk sepanjang masa setakat tahun 2010. Matriks Cabibbo–Kobayashi–Maskawa, yang mentakrifkan parameter pencampuran antara kuark adalah hasil makalah ini. Kobayashi dan Maskawa bersama-sama dianugerahkan separuh daripada Hadiah Nobel Fizik 2008 untuk makalah ini, dan separuh lagi diberikan kepada Yoichiro Nambu.</ref>

Untuk menghargai sumbangan ketiga-tiga pemenang Nobel ini, arca-arca gangsa Shin'ichirō Tomonaga, Leo Esaki, dan Makoto Kobayashi didirikan di Central Park Azuma 2 di Tsukuba City pada 2015.